Diari Oficial de la Generalitat Valenciana


Sumari del DOGV 7958, del 16-01-2017 (2016/10532)

Informe ambiental i territorial estratègic favorable en el procediment simplificat d'avaluació ambiental i territorial estratègica de la modificació del pla parcial del sector 2.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   7958

Data del DOGV
:   16-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/10196


Data del document
:   15-12-2016

Organisme emissor
:   Ajuntament de Paiporta

Tipus de document
:   Anunci

Descriptors 

:   * Paiporta
    * pla d'urbanisme
    * administració local

Informe ambiental i territorial estratègic favorable en el procediment simplificat d'avaluació ambiental i territorial estratègica de la modificació del pla parcial del sector 2. [2016/10944]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, es fa públic el següent informe ambiental i territorial estratègic, acordat per la Junta de Govern Local, en sessió celebrada el dia 12 de desembre de 2016:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació del pla parcial del sector 2, de conformitat amb els criteris de l'annex VIII de la LOTUP, per considerar que no té efectes significatius sobre el medi ambient, del següent tenor literal:  
  
  
Antecedents  
Amb data 29 d'abril de 2016, es presenta en el registre general de l'Ajuntament de Paiporta amb número 5869, per part de la mercantil Urvitra, SL, proposta de modificació puntual del pla parcial sector II, que conté la documentació que s'indica a continuació:  
1. Sol·licitud d'inici de l'avaluació ambiental i territorial, redactada i signada per l'arquitecte Sergio Vila Arenere, arquitecte col·legiat número 12177.  
2. Esborrany proposta de modificació del pla parcial sector 2, redactat per l'arquitecte Sergio Vila Arenere, arquitecte col·legiat número 12370, que consta de memòria formativa, memòria justificativa i plànols  
Per Decret 419/2016, de 19 de maig, de l'alcaldessa, s'admet a tràmit la sol·licitud d'inici de procediment d'avaluació ambiental i territorial de la proposta de modificació puntual del pla parcial del sector II.  
  
Amb registre d'eixida número 5325393329, de data 26 de maig de 2016, es remet l'expedient al Servei Territorial d'Urbanisme perquè emeta informe sobre aquest tema.  
El Servei Territorial d'Urbanisme emet informe amb número d'expedient 2016/0023 en el qual s'apunta que l'òrgan ambiental i territorial de la present modificació serà l'Ajuntament, basant-se en la nova redacció de l'article 48 de la LOTUP, (segons el previst en l'art. 115 de la Llei 10/2015 de mesures fiscals, de gestió administrativa i financera, i d'organització de la Generalitat), i així mateix, que la competència per a l'aprovació del pla correspon a la conselleria competent en urbanisme.  
  
Anàlisi de la modificació:  
La modificació puntual proposa substituir l'ús residencial principal de la parcel·la C del pla parcial per l'ús comercial tipus A i B considerant-lo com a ús principal, i mantenint la resta d'usos permesos existents (recreatiu, esportiu, oficines, ...) localitzant l'ús terciari de forma exclusiva en aquesta parcel·la.  
El pla actual contempla la localització de terciari en la planta baixa d'edificis d'habitatge o en edifici exclusiu, de manera que l'ús comercial tipus A (superfície<200 m²) es pot situar tant en parcel·les destinades a habitatge plurifamiliar com en parcel·les destinades a habitatges unifamiliars adossats, i l'ús comercial tipus B (superfície 200 m²) tan sols es pot situar en les parcel·les previstes per a habitatges plurifamiliars.  
  
Les parcel·les per a habitatges plurifamiliars responen a tipologies d'edificació oberta amb profunditats de 15 m, i habitatges passants amb nucli d'escala cada dos habitatges. En les plantes baixes es produeix fragmentació excessiva de la superfície cosa que impedeix materialment situar usos comercials de tipus B (>200 m²)  
La modificació pretén dotar el sector d'una illa on es puga implantar l'ús comercial tipus B, previst en l'àmbit del pla parcial, que siga capaç d'albergar operadors d'alimentació i serveis.  
  
Aspectes formals:  
La documentació presentada es considera completa a l'efecte d'iniciar el procediment per a l'aprovació de la modificació proposada.  
  
El document d'inici d'avaluació ambiental presenta els continguts mínims previstos en l'article 50 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP). Així mateix, es justifica que resulta d'aplicació el procediment simplificat, ja que la modificació prevista no és possible en cap dels tres supòsits establits en l'article 46.  
  
Compta així mateix amb una anàlisi del paisatge urbà, comparant la volumetria previsible segons el planejament actual i el proposat.  
La documentació de l'esborrany de modificació puntual del pla parcial es considera suficient per a exposar amb claredat l'abast, l'àmbit espacial així com les determinacions modificades. Consta així mateix dels plànols necessaris per a definir la modificació.  
La iniciació del procediment no suposa l'aprovació de l'avanç de planejament presentat.  
  
Aspectes de fons  
  
Àmbit espacial:  
Es limita a una única illa completa, que actualment es troba lliure d'edificació. Es concreta en l'illa C segons la denominació del pla parcial sector II, limitada pels carrers Massalfassar al nord, Godella a l'est, Meliana al sud i la Pobla de Farnals a l'oest.  
  
  
Abast de la modificació:  
La modificació presentada afecta determinacions de l'ordenació estructural, ja que proposa la delimitació d'una subzona, i la incorporació de les seues corresponents ordenances particulars d'edificació, proposant tipologies d'edificació apropiades als usos permesos pel Pla general.  
Respecte al fons de la modificació, cal destacar a més que no es modifica l'aprofitament total (edificabilitat) assignat pel pla vigent a la parcel·la en qüestió.  
Així mateix, la proposta no incideix sobre alteració de les alineacions exteriors de l'illa, que poguera afectar el sòl públic (vials, equipaments i zones verdes).  
  
Documents que es modifiquen:  
Text articulat de les normes urbanístiques del pla parcial sector II:  
  
- S'afig l'article 2.7.3.8 on es defineixen les condicions urbanístiques, d'ús i estètiques de la subzona terciària localitzada en l'illa C del sector II, i els paràmetres que permeten materialitzar l'edificació en aquesta illa.  
  
Plànols del Pla general:  
- Es modifica el plànol d'ordenació detallada, incorporant en la parcel·la C les alineacions, el nombre màxim de plantes (II) i la trama corresponent a l'ús específic de la parcel·la.  
  
Efectes sobre el medi ambient:  
En el document d'inici d'avaluació ambiental i estratègic s'indica que «la modificació de planejament proposada no genera cap canvi a efectes mediambientals pel que fa a la situació anterior»  
  
  
Consultes:  
D'acord amb l'article 51.1 de la LOTUP, la documentació que hi ha en l'expedient s'ha sotmés a consulta de les administracions públiques afectades amb data 8 de setembre de 2016. Es considera que, a causa del caràcter de l'actuació i el seu emplaçament en sòl urbà completament urbanitzat, no afecta administracions sectorials (carreteres, vies pecuàries, xarxa Natura, ...) havent-se sol·licitat informe als tècnics i departaments de l'Ajuntament que s'indiquen a continuació:  
  
- Policia local tràfic.  
- Àrea d'ocupació i comerç.  
Valoració de possibles efectes sobre el medi ambient:  
D'acord amb el que disposa l'article 46.3 de la LOTUP, l'òrgan ambiental i territorial determinarà la submissió al procediment d'avaluació ambiental ordinari o simplificat, en funció de l'existència d'efectes significatius sobre el medi ambient, tenint en compte els criteris establits en l'annex VIII, i prèvia consulta a les administracions públiques afectades.  
- L'àrea de tràfic (policia local de Paiporta) emet informe amb data 13 de setembre de 2016 indicant que «... no influeix de forma significativa en el medi ambient.»  
- L'Agència de Foment de la Innovació Comercial emet informe indicant que «... no es derivarien efectes significatius sobre el medi ambient.»  
Realitzada una anàlisi tècnica de la documentació presentada i del contingut dels informes emesos es conclou que el desenvolupament de la modificació puntual proposada no presenta afeccions significatives sobre el medi ambient, únicament afecta sòl urbà completament urbanitzat del municipi, i la modificació únicament incidirà sobre determinacions que regulen l'ús i edificació del sòl.  
Conclusió: segons estableix l'article 51.2.b de la LOTUP, d'acord amb els criteris de l'annex VIII d'aquesta, la modificació objecte del present informe no estableix el marc per a projectes i altres activitats subjectes a avaluació d'impacte ambiental, no influeix en altres plans o programes, no té incidència en el model territorial vigent ni produeix increment en el consum de recursos, no suposa afecció sobre elements del patrimoni natural i cultural, per la qual cosa es pot concloure que el procediment d'avaluació ambiental simplificada és adequat per a determinar que la proposta de modificació no presenta efectes significatius sobre el medi ambient.»  
  
Segon. Continuar la tramitació de la modificació proposada d'acord amb el capítol III, títol III de la LOTUP.  
  
Tercer. Remetre a la Conselleria d'Habitage, Obres Públiques i Vertebració del Territori, òrgan substantiu, la present resolució d'informe ambiental i territorial estratègic favorable, junt amb l'expedient.  
  
  
Quart. Publicar aquesta resolució en el Diari Oficial de la Generalitat Valenciana, en un diari no oficial amb difusió en la localitat, en el tauler i en la web municipal.  
  
Cinqué. Significar que, de conformitat amb l'article 51 de la LOTUP, aquesta resolució no serà susceptible de cap recurs, sense perjudici dels que, si escau, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa contra l'acte, si escau, d'aprovació del pla o programa.  
  
Sisé. Aquest informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
Paiporta, 15 de desembre de 2016.- L'alcaldessa: Isabel Martín Gómes.